Pri pouku fizike na daljavo boš uporabljal interaktivni samostojni delovni zvezek Moja prva fizika 1, zato aktiviraj svoj delovni zvezek (če ga še nisi). Na notranji strani prve platnice so opisani koraki, kako to narediš. Uporabljali bomo še e-učbenik 8 (<https://eucbeniki.sio.si/fizika8/index.html>), do katerega pa bom dodal direktno povezavo na stran, ki jo bomo pri delu uporabili.

1. Ponovimo sestavljanje vzporednih sil, da ob že znani predelani snovi pokažem, kako bomo usvajali snov v času, ko ne bomo delali na daljavo.

Sile delimo tudi glede na smer delovanja:

* na vzporedne, če delujejo v isto smer ali nasprotno smer, npr. dva učenca vlečeta poln voziček papirja, tretji pomaga in potiska v isto smer. Če se skregajo, pa tretji začne nagajati in vleče nazaj.
* Na nevzporedne, če delujejo v različne smeri, npr. če bi trije otroci hkrati prijeli punčko iz cunj in jo vsak vleče v svojo smer.

V DZ stran 144 preberi in si oglej sliki.

1. Vzporedne sile bomo sestavljali grafično (načrtovalno) in računsko.

Sestavljanje vzporednih sil, ki delujejo v isto smer.

* Preberi v DZ na strani 145 prvi odstavek in v interaktivnem gradivu klikni na ikono film ob sliki ter si oglej film.
* Na povezavi <https://eucbeniki.sio.si/fizika8/154/index1.html> si oglej podoben primer, preberi in uporabi drsnik (z miško se postavi na krogec, pritisni levo tipko na miški in povleci do konca v desno,…), animacija ti pokaže, kako načrtovalno sešteješ vzporedni sili, ki delujeta v isto smer .
* Računsko, velikosti sil samo seštejemo.

Sestavljanje vzporednih sil, ki delujejo v nasprotni smeri.

* Preberi v DZ na strani 145 drugi in trretji odstavek in v interaktivnem gradivu klikni na spodnjo ikono film ob sliki ter si oglej film.
* Na povezavi <https://eucbeniki.sio.si/fizika8/154/index2.html> si oglej podoben primer, uporabi drsnik, animacija ti pokaže, kako načrtovalno sešteješ vzporedni sili, ki delujeta v nasprotni smeri .
* Računsko, od velikosti večje sile odštejemo manjšo silo.
* Poglej še, kako sestavljamo več sil: <https://eucbeniki.sio.si/fizika8/154/index3.html>

Utrjevanje, naloge v DZ 146-149 / 66, 67, 68, 69, 70a, 71, 74, 75 (če še nimaš rešenih, jih reši).

1. Sestavljanje nevzporednih sil

* V DZ preberi besedilo na straneh 150-151.
* Na povezavi <https://eucbeniki.sio.si/fizika8/154/index4.html> in levi primer na strani <https://eucbeniki.sio.si/fizika8/154/index5.html> si oglej podobna primera, preberi in uporabi drsnik (z miško se postavi na krogec, pritisni levo tipko na miški in povleci do konca v desno,…), animacija ti pokaže, kako načrtovalno sešteješ vzporedni sili, ki delujeta v nasprotni smeri .

Računsko boš nevzporedne sile sešteval v srednji šoli. Vsota je odvisna od kota med silama, poglej animacijo z uporabo drsnika na desni sliki <https://eucbeniki.sio.si/fizika8/154/index5.html>

Reši: DZ stran 151 / 77, 78, 79.